ai4bharat/Pralekha huggingface dataset:
کیمیکلز اور فرٹیلائزر کی وزارت
کابینہ نے میسرز سوین فارماسیوٹیکلز لمیٹڈ میں 9589 کروڑ روپے تک کی غیر ملکی سرمایہ کاری کو منظوری دی
وزیر اعظم جناب نریندر مودی کی صدارت میں اقتصادی امور کی کابینہ کمیٹی نے آج میسرز برہیانڈا لمیٹیڈ، قبرص کی طرف سے میسرز سوین فارماسیوٹیکلز لمیٹیڈ میں 9589 کروڑ روپے تک کی غیر ملکی سرمایہ کاری کی ایف ڈی آئی تجویز کو منظوری دی۔ یہ منظوری میسرز برہیانڈا لمیٹیڈ، قبرص کے ذریعے میسرز سوین فارماسیوٹیکلز لمیٹیڈ کے 76.1فیصد تک ایکویٹی حصص کے حصول کے لیے ہے، جو کہ نیشنل اسٹاک ایکسچینج آف انڈیا لمیٹڈ اور بامبے اسٹاک ایکسچینج لمیٹڈ میں درج ایک پبلک لمیٹڈ انڈین فارماسیوٹیکل کمپنی ہے۔ اس مقصد کے لئے لازمی اوپن آفر کے ذریعے موجودہ پروموٹر شیئر ہولڈرز اور پبلک شیئر ہولڈرز سے شیئرز کی منتقلی کی جائے گی۔ میسرز سوین فارماسیوٹیکلز لمیٹیڈ میں مجموعی غیر ملکی سرمایہ کاری 90.1فیصد تک بڑھ سکتی ہے۔
اس تجویز کا سیبی، آر بی آئی، سی سی آئی اور دیگر متعلقہ ایجنسیوں نے جائزہ لیا ہے۔ متعلقہ محکموں، آر بی آئی اور سیبی کی تجویز کی جانچ کے بعد منظوری دی گئی ہے اور یہ اس سلسلے میں نافذ ہونے والے تمام قواعد و ضوابط کی تکمیل سے مشروط ہے۔
غیر ملکی سرمایہ کار کمپنی میسرز برہیانڈا لمیٹیڈ، میں تمام سرمایہ کاری ایڈوینٹ فنڈز کے پاس ہے، جو مختلف محدود شراکت داروں  سے سرمایہ کاری کرتا ہے۔ ایڈونٹ فنڈز کا انتظام ایڈونٹ انٹرنیشنل کارپوریشن کے ذریعے کیا جاتا ہے، جو کہ یو ایس اے میں واقع ایک ادارہ ہے۔ 1984 میں قائم ہونے والی ایڈونٹ انٹرنیشنل کارپوریشن نے 42 ممالک میں تقریباً 75 بلین امریکی ڈالر کی سرمایہ کاری کی ہے۔ ایڈونٹ انڈیا نے 2007 سے ہندوستان میں سرمایہ کاری کا آغاز کیا اور اب تک اس نے صحت کی دیکھ بھال، مالیاتی خدمات، صنعتی مینوفیکچرنگ، کنزیومر گڈز اور آئی ٹی خدمات کے شعبوں میں 20 ہندوستانی کمپنیوں میں تقریباً 34000 کروڑ روپے کی سرمایہ کاری کی ہے۔
منظور شدہ سرمایہ کاری کا مقصد نئی ملازمتیں پیدا کرنا، پلانٹ اور آلات میں سرمایہ کاری کے ذریعے ہندوستانی کمپنی کی صلاحیت میں اضافہ کرنا ہے۔ ایڈونٹ گروپ کے ساتھ ایسوسی ایشن سے توقع ہے کہ بزنس آپریشنزکی توسیع،آپریشنل ایکسی لینس کے حصول ؛ پیداواری صلاحیت میں اضافہ اور ترقی میں تیز ی ؛ ہندوستانی کمپنی کے ماحولیات، صحت و تحفظ کے معیار کو بہتر بنانے اور موجودہ پیشہ ور افراد کے لیے بہترین تربیت کے مواقع کے ساتھ ساتھ انتظام میں عالمی سطح کے بہترین طرز عمل کو اپناکر یہ میسرز سوین فارماسیوٹیکل لمیٹڈ کو بڑا پلیٹ فارم فراہم کرے گا۔
حکومت نے فارماسیوٹیکلز سیکٹر کی خاطر سرمایہ کاروں کے لیے دوستانہ غیر ملکی براہ راست سرمایہ کاری  پالیسی کا نظام وضع کیا ہے تاکہ ٹیکنالوجی، اختراع اور ہنر مندی کے توسط سے گھریلو پیداوار میں اضافےکے لئے اضافی سرمایہ، مسابقت میں اضافہ اور دیگر فوائد کے ساتھ روزگار پیدا کرنے کے لیے عالمی سطح کے بہترین طور طریقوں کو متعارف کرایا جا سکے۔
موجودہ ایف ڈی آئی پالیسی کے مطابق، گرین فیلڈ فارماسیوٹیکل پروجیکٹس میں خودکار راستے کے تحت 100فیصد غیر ملکی سرمایہ کاری کی اجازت ہے۔ براؤن فیلڈ فارماسیوٹیکل پروجیکٹس میں، خود کار طریقے سے 74فیصد تک ایف ڈی آئی کی اجازت ہے اور 74فیصد سے زیادہ سرمایہ کاری کے لیے حکومت کی منظوری درکار ہے۔ گزشتہ پانچ سالوں  کے دوران فارماسیوٹیکل سیکٹر میں کل ایف ڈی آئی کی آمد 43,713 کروڑ روپے رہی ہے۔ گزشتہ مالی سال میں اس شعبے میں ایف ڈی آئی میں 58 فیصد کا نمایاں اضافہ نظر آیا ہے۔
ش ح۔م م ۔ ج
UNO-9461
(Visitor Counter : 36
سماجی انصاف اور تفویض اختیارات کی وزارت
مرکزی کابینہ نےغیردرج فہرست خانہ بدوش اور نیم خانہ بدوش برادریوں کی ترقی اور فلاح کے بورڈ کی تشکیل کی تجویز کی منظوری دے دی
نئیدہلی۔20؍فروری۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں غیردرج فہرست خانہ بدوش اور نیم خانہ بدوش برادریوں کے لئے ترقیات و فلاح کے بورڈ کی تشکیل کی تجویز کی منظوری دے دی۔
پس منظر
قومی جمہوری اتحاد سرکار ملک کے انتہائی محروم شہریوں تک پہنچنے کے تئیں عہد بستہ ہے۔ ملک میں انتہائی محروم برادریوں میں غیردرج فہرست خانہ بدوش اور نیم خانہ بدوش برادریاں شامل ہیں۔ ان برادریوں تک رسائی سخت دشوار ہوتی ہے کیوں کہ انہیں کم ہی دیکھا جاسکتا ہے، اس لئے یہ برادریاں محروم چھوٹ جاتی ہیں۔ ان میں سے بیشتر غیردرج فہرست برادریاں شیڈولڈ کاسٹ  ، شیڈولڈ ڈرائبس  اور دیگر پسماندہ زمروں  میں شامل ہیں۔ لیکن بعض غیردرج فہرست خانہ بدوش برادریاں شیڈولڈ کاسٹ ،شیڈولڈ ٹرائبس اور دیگر پسماندہ زمروں میں بھی شامل نہیں ہیں۔
اس لئے طے پایا کہ نیتی آیوگ کے نائب چیئرمین کی صدارت میں ایک کمیٹی تشکیل دی جائے جو اُن غیردرج فہرست خانہ بدوش اور نیم خانہ بدوش برادریوں  کا پتہ لگائے گی ان کی زمرہ بندی نہیں کی گئی ہے۔
سرکار نے جولائی 2014 میں نیشنل کمیشن فار ڈی نوٹیفائیڈ نومیڈک اینڈ سیمی نومیڈک ٹرائبس تشکیل دیا تھا۔ اس کمیشن کی مدت کار تین برس تھی اور اسے غیردرج فہرست خانہ بدوش اور نیم خانہ بدوش برادریوں کی ریاست وار فہرست سازی اور غیردرج فہرست خانہ بدوش اور نیم خانہ بدوش برادریوں کیلئے معقول اقدامات تجویز کیے جانے کی ذمہ داری تفویض کی گئی تھی جن پر مرکزی اور ریاستی سرکاریں عمل درآمد کرتی ہیں۔ کمیشن نے 9 جنوری 2015 کو اپنا کام شروع کیا اور اپنی رپورٹ 8 جنوری 2018 میں داخل کردی تھی۔ اس کمیشن نے ان برادریوں کیلئے ایک مستقل کمیشن تشکیل دیے جانے کی سفارش کی تھی۔ چوں کہ بیشتر غیردرج فہرست خانہ بدوش اور نیم خانہ بدوش برادریاں شیڈول کاسٹ ، شیڈول ٹرائبس اور او بی سی زمروں میں شامل ہیں ، اس لئے ترقیاتی پروگراموں کی عمل آوری کے کام میں ایک مستقل کمیشن کی تشکیل زیادہ مؤثر نہ ہوگی بلکہ یہ کمیشن شکایات کے تدارک کاکام کریگا ۔
کمیشن کی تیار کردہ ریاست وار برادریوں کی فہرست اس لحاظ سے نامکمل ہے کہ بعض برادریوں کے بارے میں کمیشن نے اپنی رپورٹ میں کہا ہے کہ اس معاملے کی مزید اندازہ کاری کی جانی چاہئے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔س ش۔ع ن
U-1106
(Visitor Counter : 59
شمال مشرقی ریاستوں کی ترقی کی وزارت
شمال مشرقی خطے کی مارکیٹنگ اور لاجسٹکس کی ترقی میں صنعت کاری کو فروغ دینا
شمال مشرقی خطے کے قبائلی مصنوعات کے فروغ کے لئے مارکٹنگ اور لاجسٹکس کی ترقی  کی اسکیم نے قبائلی افراد کے ذریعہ معاش میں براہ راست اضافہ کیا ہے
ٹرائیفیڈ کے 14 علاقائی دفاتر نے انڈیا پوسٹ کے ساتھ اپنے لاجسٹک پارٹنر کے طور پر ٹرائیبس انڈیا کے ای کامرس پورٹل پر تیار کردہ آرڈرز کی فراہمی کے لیے معاہدوں پر دستخط کیے ہیں
شمال مشرقی خطے کے قبائلی مصنوعات کو فروغ دینے کےلئے مارکیٹنگ اور لاجسٹکس کی ترقی ’’ اسکیم کے تحت قبائلی امور کی وزارت کا مقصد شمال مشرقی خطےکی ریاستوں قبائلی مصنوعات کی خرید لاجسٹکس اور مارکیٹنگ میں بہتر کار کردگی کے ذریعہ سے قبائلی کاریگروں کےلئے ذریعہ معاش کے مواقع میں اضافہ کرنا ہے ۔ شمال مشرقی خطے میں اس اسکیم پر عمل درآمدگی کےلئے ٹرائبل کوآپریٹو مارکیٹنگ ڈیولپمنٹ فیڈریشن آف انڈیا کے ذریعہ شمال مشرق کی ترقی کی وزارت کے تحت ایک مرکزی عوامی شعبہ کی صنعت شمال مشرقی خطے کی دستکاری اور ہینڈلوم کی ترقی کے کارپوریشن  کے ساتھ، 01.02.2023 کو اس سلسلے میں ایک مفاہمت کی یاداشت پر دستخط کئے گئے ہیں ۔ ٹرائیفیڈ کے 14 علاقائی دفاتر نے انڈیا پوسٹ کے ساتھ اپنے لاجسٹک پارٹنر کے طور پر ٹرائبس انڈیا کے ای کامرس پورٹل پر تیار کردہ آرڈرز کی فراہمی کے لیے معاہدوں پر دستخط کیے ہیں۔
شمال مشرقی خطے کے قبائلی مصنوعات کے فروغ کے لئے مارکٹنگ اور لاجسٹکس کی ترقی  کی اسکیم شمال مشرقی خطے میں اضافی 6,000 قبائلی کاریگروں اور قبائلی پروڈیوسروں کی روزی روٹی کو براہ راست بڑھانے کا تصور پیش کرتی ہے۔
یہ معلومات شمال مشرقی خطہ کی ترقی کی وزارت کے وزیر جناب جی کشن ریڈی نے آج راجیہ سبھا میں ایک سوال کے تحریری جواب میں دی ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی13.91کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
13,91,16,155
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی13.91کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیر اعظم نے عالمی مالیاتی مرکزی بینکر رپورٹ کارڈس 2023 میں ’’اے پلس‘‘ درجہ بندی حاصل کرنے کے لیے شکتی کانت داس کو مبارکباد پیش کی
وزیر اعظم جناب نریندر مودی نے عالمی مالیاتی مرکزی بینکر رپورٹ کارڈس 2023 میں ’’اے پلس‘‘ درجہ بندی حاصل کرنے کے لیے آر بی آئی کے گورنر جناب شکتی کانت داس کو مبارکباد پیش کی ہے۔ جناب داس کو مرکزی بینک کے اُن تین گورنر حضرات کی فہرست میں سرفہرست مقام حاصل ہوا ہے جنہیں ’اے پلس‘ درجہ بندی دی گئی ہے۔
ریزرو بینک آف انڈیا کے ذریعہ کیے گئے ایک ٹوئیٹ کے جواب میں، وزیر اعظم نے ایکس پر پوسٹ کیا:
’’آر بی آئی کے گورنر جناب شکتی کانت داس کو مبارکباد۔ یہ بھارت کے لیے ایک قابل فخر لمحہ ہے، جس سے مطلع عالم پر ہماری مالیاتی قیادت کی عکاسی ہو رہی ہے۔ ان کی لگن و سرشاری اور تصوریت ہمارے ملک کی نمو کی رفتار کو مسلسل تقویت فراہم کرتی ہے۔‘‘
وزیراعظم کا دفتر
وزیراعظم نے نئی دلی میں آثار قدیمہ کی نئی ہیڈ کوارٹر عمارت کا افتتاح کیا
نئیدہلی،12جولائی۔وزیر اعظم جناب نریندر مودی نے آج نئی دلی میں واقع تلک مارگ پر ہندوستان کے آثار قدیمہ کی نئی ہیڈ کوارٹر عمارت ’’دھروہر بھون‘‘ کا افتتاح کیا۔اس موقع پر اظہار خیال کرتے ہوئے وزیر اعظم نے کہا کہ محکمہ آثارقدیمہ نے 150 برس کے دوران کافی کام کیا ہے ۔
وزیر اعظم نے ملک کی تاریخ کو اعلیٰ مقام پر لے جانے اور آثارقدیمہ کی مالامال وراثت کو اونچا مقام دلانے کی اہمیت پر زور دیا۔ انہوں نے کہا کہ لوگوں کو مقامی تاریخ اور اپنے قصبات ،شہروں اور خطوں کے بارے میں جاننے کے لئے آگے آنا چاہئے ۔ جناب مودی نے یہ بھی کہا کہ مقامی آثار قدیمہ میں اسباق اسکول کے نصاب کا حصہ بن سکتا ہے ۔اس تناظر میں انہوں نے ان تربیت یافتہ مقامی ٹورسٹ گائیڈس کی اہمیت کا بھی ذکر کیا جو اپنے علاقے کی تاریخ اوروراثت سے بخوبی واقف ہیں۔وزیر اعظم نے کہا کہ ہندوستان کو چاہئے کہ وہ دنیا کو فخر اوراعتماد کے ساتھ اپنی عظیم وراثت کو اجاگر کرے۔
محکمہ آثار قدیمہ کی نئی ہیڈ کوارٹر عمارت جدید سہولیات سے پوری طرح لیس ہے ، جس میں بارش کے پانیا کو جمع کرکے اسے استعمال کرنے کی صلاحیت موجود ہے ۔اس میں ڈیڑھ لاکھ کتابوں اور جریدوں کے مجموعے کے ساتھ ایک سینٹرل آثار قدیمہ کی لائبریری بھی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-3574
(Visitor Counter : 64
کارپوریٹ امور کی وزارتت
1،38،251نئی کمپنیاں اپریل 2020 سے فروری 2021 تک رجسٹرڈ ہوئیں
نئی دہلی،22مارچ 2021/وزیر مملکت برائے خزانہ اور کارپوریٹ امور جناب انوراک ٹھاکر نے بتایاکہ اپریل 2020 سے فروری 20211 رواں مالی سال کے دوران ایک لاکھ 38 ہزار 51 نئی کمپنیاں رجسٹرڈ ہوئی ہیں، جبکہ کمپنی ایکٹ 2013 کے سیکشن 248 کی دفعات پر عمل کرتے ہوئے 10113 کو اپریل 2020 سے فروری 2021 تک ختم کردیا گیا ہے۔
یہ بات وزیر موصوف نے آج لوک سبھا میں ایک سوال کے تحریر ی جواب میں بتائی۔
وزیر موصوف نے اپنےبیان میں بتایا کہ مالی اسٹیٹمنٹ وزارت کارپوریٹ امور کے پاس سرکاری مال ہونے کے لئے رجسٹری کو برقرار رکھنے کے لئے قانونی تعمیل کے تحت دائر کی جاتی ہیں اور تمام دستاویزات www.mca.gov.in. پر دستیاب ہیں۔
مالی دستاویزات دائر کئے جانے کے ساتھ ہی ایک فائل کے طور پر رکھے جاتے ہیں اور معاشی تناسب جیسے منافع سے ہونے والی آمدنی کا حساب نہیں لیا جاتاہے۔ فائل کرنے میں تاخیر /ڈیفالٹس کی وجہ سے دائر کرنے کی تعداد سال بہ سال مختلف ہوسکتی ہے۔
وزیر موصوف نے کہاکہ اس طرح پوری کائنات میں فائلنگ کے مالی تناسب کا موازنہ نہیں کیا جاسکتا ہے۔
ش ح۔ ش ت۔ج
Uno-2905
(Visitor Counter : 88
وزیراعظم کا دفتر
وزیراعظم کی امریکی صدر اور خاتون اول کے ساتھ نجی ملاقات
وزیر اعظم جناب نریندر مودی نے 21 جون 2022 کو وائٹ ہاؤس میں امریکی صدر جو بائیڈن اور خاتون اول جل بائیڈن کی میزبانی میں ایک نجی تقریب میں شرکت کی۔
وزیراعظم نے ان کے اہل خانہ کے اراکن سے بھی ملاقات کی۔
اس خصوصی تقریب میں وزیر اعظم کی شرکت، ہمارے دونوں ممالک کے درمیان قریبی دوستی کا مصداق ہے۔
قانون اور انصاف کی وزارت
ہندوستان کے چیف جسٹس نے خواتین قیدیوں کو معاشرے میں دوبارہ شامل کرنے کے لیے پروگرام اور خدمات مرتب کرنے پر زور دیا
چیف جسٹس این وی رمنا نے نالسا کی بتیسویں سینٹرل اتھارٹی میٹنگ میں کلیدی خطبہ دیا
ہندوستان کے معزز چیف جسٹس جناب این وی رمنا نے کہا ہے کہ خواتین قیدیوں کو معاشرے میں دوبارہ شامل کرنے کے لیے پروگرام اور خدمات مرتب کرنے کی ضرورت ہے۔
چیف جسٹس نیشنل لیگل سروسز اتھارٹی  کے 32ویں سینٹرل اتھارٹی اجلاس میں اپنا کلیدی خطاب کر رہے تھے۔ جناب جسٹس این وی رمنا، چیف جسٹس آف انڈیا این اے ایل ایس اے کے سرپرست اعلیٰ ہیں۔
خواتین قیدیوں کی حالت زار کا نوٹس لیتے ہوئے جسٹس رمنا نے مشاہدہ کیا کہ، ”اکثر قید خواتین کو شدید تعصبات، بدنامی اور امتیازی سلوک کا سامنا کرنا پڑتا ہے، جس کی وجہ سے ان کی بحالی ایک مشکل چیلنج بن جاتی ہے۔“
انھوں نے کہا، ”ایک فلاحی ملک کے طور پر، ہم خواتین قیدیوں کو ایسے پروگرام اور خدمات مہیا کرنے کے پابند ہیں جو انھیں مردوں کے ساتھ برابری کی بنیاد پر معاشرے میں مؤثر طریقے سے دوبارہ شامل ہونے کے قابل بناتی ہیں۔“
انھوں نے خواتین قیدیوں کے معاشرے میں دوبارہ انضمام کے لیے کچھ اقدامات فراہم کیے جیسے کہ ’تعلیم اور پیشہ ورانہ تربیت تک غیر امتیازی رسائی، با وقار اور معاوضہ پر کام‘۔
حال ہی میں 11 ستمبر کو منعقدہ لوک عدالت کے دوران لیگل سروسز اتھارٹیز کے کام کی تعریف کرتے ہوئے چیف جسٹس آف انڈیا نے ملک کی 33 ریاستوں اور مرکز زیر انتظام علاقوں میں 29.5 لاکھ سے زائد مقدمات نمٹانے پر قانونی خدمات کے حکام کو مبارکباد دی۔ جسٹس رمنا نے ’انصاف تک رسائی‘ بڑھانے پر بھی زور دیا، جس میں انھوں نے کہا کہ ”اگرچہ انصاف تک رسائی بڑھانے کے بارے میں بہت کچھ کہا جا چکا ہے، لیکن سوال یہ ہے کہ تمام طبقات کے لوگوں تک انصاف کی مؤثر اور بنیادی رسائی کو کیسے یقینی بنایا جائے اور اس خلیج کو کیسے عبور کیا جائے۔“ اس سلسلے میں، انھوں نے اس بات پر زور دیا کہ ’اب وقت آگیا ہے کہ ہم اپنے تجزیے اور فکر میں تنقیدی نقطہ نظر اپنائیں‘۔
سینٹرل اتھارٹی کا اجلاس معزز جسٹس یو یو للت، ایگزیکٹو چیئرمین، نالسا کی شریک صدارت میں ہوا جنھوں نے سینٹرل اتھارٹی کے تمام نو منتخب اراکین کا مختصر تعارف کرایا اور مباحثے کو آگے بڑھایا۔ بحث کے دوران، جسٹس للت نے جیلوں کی بھیڑ کے مسئلے کو اٹھایا اور اس سمت میں فوری اقدامات کرنے کی ضرورت پر زور دیا۔ انھوں نے یہ بھی بتایا کہ عالمی وبا کی وجہ سے اسکول بند ہیں اور جوینائل ہومز، آبزرویشنل ہومز اور چلڈرن ہومز میں رہنے والے بچے ناقابل تصور صورتحال میں ہیں، جہاں صرف ایک ویڈیو مانیٹر مختلف عمر کے بچوں کو بنیادی تعلیم دینے کے لیے کافی نہیں ہے۔
جسٹس للت نے قانون کے طالب علموں کی صلاحیتوں اور خدمات کو بروئے کار لانے پر بھی زور دیا، جو خلا کو پُر کر سکتے ہی۔ جسٹس للت نے 33 ریاستوں کی قانونی خدمات کے حکام کی کوششوں کو بھی سراہا جنہوں نے 11 ستمبر کو قومی لوک عدالت کا کامیابی سے اہتمام کیا اور معاملات کا تصفیہ کرنے کی تاریخ رقم کی۔ انھوں نے تمام اتھارٹی ممبران سے کہا کہ وہ قانونی خدمات میں نمایاں حصہ لیں تاکہ تمام خیالات کو عملی جامہ پہنایا جا سکے۔
سینٹرل اتھارٹی کے اجلاس میں تمام ممبران نے شرکت کی۔ سینٹرل اتھارٹی چیف جسٹس آف انڈیا؛ ایگزیکٹو چیئرمین، نالسا؛ اڑیسہ ہائی کورٹ کے چیف جسٹس؛ آسام، آندھرا پردیش اور کرناٹک ایس ایل ایس اے کے ایگزیکٹو چیئرپرسن؛ سیکرٹری، محکمہ انصاف؛ بی سی آئی کے چیئرمین، سینئر ایڈوکیٹ جناب سدھارتھ لوتھرا، محترمہ میناکشی اروڑا اور جناب کے وی وشوناتھن؛ معروف سماجی کارکن ڈاکٹر بینا چینتالاپوری اور محترمہ پریتی پروین پاٹکر اور ممبر سکریٹری نالسا پر مشتمل ہے۔
بندرگاہوں، جہاز رانی اور آبی راستوں کی وزارت
مرکزی کابینہ نے انڈیا پورٹس گلوبل لمیٹیڈ  کو ڈی پی ای رہنما خطوط کی اطلاق پذیری سے مستثنیٰ قرار دینے کو منظوری دی
نئی دلّی ، 26 فروری / وزیر اعظم جناب نریندر مودی کی صدارت میں مرکزی کابینہ نے انڈیا پورٹس گلوبل لمیٹیڈ  کو ڈی پی ای رہنما خطوط  کی اطلاق پذیری سے مستثنیٰ قرار دینے کو اپنی منظوری دے دی ہے ۔
انڈیا پورٹس گلوبل لمیٹیڈ  کو کمپنیز ایکٹ ، 2013 کے تحت ایران میں چاہ بہار کے شاہد بہشتی بندر گاہ کی ترقی اور انتظام و انصرام کے لئے جہاز رانی کی وزارت کے انتظامی کنٹرول والے جواہر لعل نہرو پورٹ ٹرسٹ  اور دین دیال پورٹ ٹرسٹ  ، [ سابقہ کاندلہ پورٹ ٹرسٹ  ] کے ذریعے مشترکہ طور پر ایک خصوصی مقاصد کی حامل کمپنی کی حیثیت سے قائم کیا گیا ہے ۔
مشترکہ جامع پلان آف ایکشن  سے امریکہ کے باہر ہو جانے کے بعد 29 اکتوبر ، 2018 ء کو امور خارجہ کی وزارت نے جہاز رانی کی وزارت کو امریکی پابندیوں کے ممکنہ اثرات سے جے این پی ٹی اور ڈی پی ٹی کو باہر رکھنے کا مشورہ دیا ۔
اس کے مطابق اور با اختیار کمیٹی کی منظوری کے ساتھ 17 دسمبر ، 2018 ء کو جے این پی ٹی اور ڈی پی ٹی کے تمام حصص کو ساگر مالا ڈیولپمنٹ کمپنی لمیٹیڈ  کے ذریعے خرید لیا گیا ہے ۔ ایس ڈی سی ایل مرکزی زمرے کی ایک سرکاری کمپنی  ہے۔ اس طرح سے آئی پی جی ایل ، ایس ڈی سی ایل کی ذیلی کمپنی ہونے کے ناطے مرکزی زمرے کی ایک سرکاری کمپنی بن گئی ہے ۔ اس کے نتیجے میں ڈی پی ای کے رہنما خطوط تکنیکی اعتبار سے آئی پی جی ایل کے لئے بھی نافذ العمل ہیں ۔
چونکہ چاہ بہار بندر گاہ اسٹریٹیجک مقاصد کے ساتھ ملک کا پہلا بیرونِ ملک بندر گاہی پروجیکٹ ہے ۔ لہٰذا ، آئی پی جی ایل کو جہاز رانی اور امور خارجہ کی وزارت کے احکامات کی تعمیل کرتے ہوئے ایک بورڈ مینجمنٹ والی کمپنی کی حیثیت سے کام کرنے کو جاری رکھنے کی اجازت دینے کی فوری ضرورت ہے ۔ اس کے لئے نافذ العمل ڈی پی ای رہنما خطوط کو پانچ سال کی مدت کے لئے کالعدم قرار دینا ضروری ہے ۔ اسی کے مطابق ، جہاز رانی کی وزارت نے آئی پی جی ایل کو ڈی ی ای رہنما خطوط کی اطلاق پذیری سے مستثنیٰ رکھنے کی درخواست کی تھی تاکہ پروجیکٹ پر موثر طریقے سے عمل آوری ہو سکے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 934
(Visitor Counter : 53
وزیراعظم کا دفتر
وزیراعظم نے ہَل دِوس کے موقع پر آدیواسی سماج کے شہیدوں کو خراج عقیدت پیش کیا
وزیر اعظم جناب نریندر مودی نے ہَل دِوس کے موقع پر آدیواسی سماج کے شہیدوں کو خراج عقیدت پیش کیا ہے۔
وزیر اعظم نے اپنے ایک ٹوئیٹ میں کہا کہ :
'یوم ِہل' پر ہمارے قبائلی معاشرے کے بہادر مرد و خواتین کو لاکھوں سلام۔ یہ خاص موقع ہمیں ناانصافی کے خلاف سدھو کانہو، چاند بھیرو اور پھولو جھانو سمیت کئی دیگر بہادروں کی بہادری اور جرات مندی کی یاد دلاتا ہے۔ ان کی جدوجہد کی داستان ہمیشہ اہل وطن کو متاثر کرتی رہے گی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6634
(
ریلوے کی وزارت
ریلوے کی نجکاری
نئی دہلی، 22/نومبر۔ ریلوے کی کارروائی کی نجکاری کی کوئی تجویز نہیں ہے، البتہ کچھ ٹرینوں کی تجارتی اور آن بورڈ خدمات کو آؤٹ سورس کرنے کی تجویز ضرور ہے۔ اس کے علاوہ کچھ منتخب لائنوں پر مسافروں کو بہتر خدمات فراہم کرنے کے مقصد سے پرائیویٹ افراد کو کچھ جدید سہولتیں فراہم کرنے کی اجازت دینے کی بھی تجویز ہے۔ ٹرین چلانے اور اس کی حفاظت کا سرٹیفکیٹ فراہم کرنے کی ذمہ داری بھارتی ریلویز پر ہے۔ اسٹیشنوں کی صفائی، پیسے دے کر بیت الخلاء استعمال کرنے، ریٹائرنگ روم کی صفائی، پارکنگ اور پلیٹ فارموں کی دیکھ بھال وغیرہ جیسی خدمات کو آؤٹ سورس کیا جانا ضرورت پر مبنی طریقے پر منحصر ہے، جس کا مقصد صفائی ستھرائی اور دیگر خدمات کو بہتر بنانا ہے۔
ریلویز اور کامرس و صنعت کے وزیر جناب پیوش گوئل نے آج راجیہ سبھا میں ایک سوال کے تحریری جواب میں یہ اطلاع فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ج ۔ م ر(
U-5325
(Visitor Counter : 80
کابینہ
کمپٹیشن کمیشن آف انڈیا  اور ایڈمنیسٹریٹیو کونسل فار ایکومک ڈیفنس آف برازیل  کے درمیان مفاہمت نامہ
نئی دہلی، 20 اپریل 2021، وزیراعظم جناب نریندر مودی کی صدارت میں مرکزی کابینہ نے آج کمپٹیشن کمیشن آف انڈیا  اور ایڈمنیسٹریٹیو کونسل فار ایکومک ڈیفنس آف برازیل  کے درمیان مفاہمت نامہ کو منظوری دی ہے ۔
کمپٹیشن ایکٹ 2002 دفعہ 18 سی سی آئی کو اس کی اجازت دیتی ہے کہ وہ قانون کے تحت اپنی ذمہ داریوں کو پورا کرنے یا اپنے کاموں کے انجام دینے کے مقصد سے کسی بیرونی ملک کی کسی ایجنسی کے ساتھ مفاہمت نامہ یا سمجھوتہ کرسکتا ہے۔
اس کے مطابق سی سی آئی نے درج ذیل چھ مفاہمت نامے کئے:
- فیڈرل ٹریڈ کمیشن  اور ڈپارٹمنٹ آف جسٹس ، امریکہ
- ڈائرکٹر جنرل کمپٹیشن، یوروپی یونین
- فیڈرل اینٹی مونو پولی سروس ، روس
- آسٹریلین کمپٹیشن اینڈ کنزیومر کمیشن
- کمپٹیشن بیورو، کناڈا اور
- برکس کمپٹیشن اتھارٹیز
موجودہ تجویز کا تعلق سی سی آئی اور سی اے ڈی ای کے درمیان اسی طرح کے مفاہمت نامے پر دستخط کرنے سے ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-3849
(
نوجوانوں کے امور اور کھیل کود کی وزارت
بھارت کے کھیلوں سے متعلق اتھارٹی 13000 ایتھلیٹس کوچز اور امدادی عملے کے لیے طبی اور حادثہ بیمہ فراہم کرے گی
نئی دہلی، 20مئی، 2021/بھارت کے کھیلوں سے متعلق اتھارٹی 13000 ایتھلیٹس کوچز اور امدادی عملے کے لیے اس سال سے طبی اور حادثہ بیمہ فراہم کرے گی۔ یہ قدم نوجوانوں کے امور اور کھیلوں کی وزارت کے اس فیصلے کو مدنظر رکھ کر اٹھایا گیا ہے کہ بھارت میں کووڈ-19 کے پیش نظر سبھی ایتھلیٹ اور امدادی عملے کی حفاظت و تندرستی کو یقینی بنایا جائے۔
نوجوانوں کے امور اور کھیلوں کے مرکزی وزیر مملکت جناب کرن ریجیجو نے کہا ایتھلیٹس اور انہیں کوچنگ دینے والا اور مدد دینے والا عملہ اپنی اس صلاحیت کو سمجھے کہ وہ سب سے بڑا فریق ہے۔ انہوں نے کہا ’’ہم یہ یقین دلانا چاہتے ہیں کہ ہمارے سبھی ایتھلیٹس اور ٹھیکے والا عملہ اس مشکل وقت میں اور اس کے بعد بھی صحت بیمہ کا حامل ہو۔‘‘ انہوں نے کہا ’’وہ ہمارا قومی اثاثہ ہیں‘‘۔
سبھی نیشنل کیمپرز ، امکانی قومی کیمپرز ، کھیلو انڈیا ایتھلیٹس اور مہارت کے سائی سینٹر میں تربیت دینے والے جونیئر کیمپرز میں سے ہر ایک کو 5 لاکھ روپے کا بیمہ فراہم ہوگا۔ زندگی بیمہ، پانچ پانچ لاکھ روپے کا ہوگا اور اس میں حادثے یا موت کی صورت میں 25 لاکھ روپے کا بیمہ شامل ہوگا۔
جناب ریجیجو نےکہا ’’اس پہل کے ذریعے ہم یہ یقین دلا رہے ہیں کہ بیمے میں شامل کیے گئے قومی سطح کے سبھی ایتھلیٹس کو نہ صرف قومی کیمپوں کے دوران بلکہ پورے سال بیمے میں شامل کیا جائے۔ ہم نے کھیلو انڈیا اسکالر اور جونیئر ایتھلیٹس کے لیے بیمے کی رقم میں خاطر خواہ اضافہ کر کے اسے ہر سال پانچ لاکھ روپے فی ایتھلیٹ تک کر دیا ہے۔‘‘
یہ ضابطہ کسی قومی کیمپ کی تاریخوں سے قطع نظر لاگو ہوگا یہاں تک کہ چاہے اس سال اِس طرح کے کیمپ منعقد ہی نہ ہوں۔ اس سے ان کے بیمے کا تسلسل یقینی ہوگا اور قومی کیمپوں سے وابستہ قومی سطح کے ایتھلیٹس ، کوچز اور امدادی عملے کی اشد ضرورت پوری ہوگی۔
بھارت کی کھیل کود سے متعلق قومی فیڈریشنوں سے درخواست کی ہے کہ وہ اس بیمہ اسکیم میں شامل کرنے کے لیے ایتھلیٹس اور امدادی عملے کی شناخت کرے۔ اس بیمہ اسکیم میں شامل کیے گئے افراد کے اعداد و شمار ایک شفاف اور اس عمل کی آسانی سے رسائی والا ماحول تیار کرنے کے لیے کھیل کود سے متعلق قومی ریپوزیٹری نظام میں اکٹھا کیا جائے گا جس پر لگاتار نظر رکھی جائے گی۔ کھیل کود کی قومی فیڈریشنوں میں سے ہر ایک کےلیے تربیت اور مقابلے سے متعلق سالانہ کیلنڈر کے ذریعے نوجوانوں کے امور اور کھیلوں کی وزارت نے قومی کیمپوں ، بیرون ملک مقابلوں میں حصہ لینے ، قومی چیمپئن شپس اور جونیئر پروگراموں کا انعقاد کرانے کے لیے رقوم دیتی ہے۔ اس کے ساتھ ساتھ بہترین ایتھلیٹس کو ٹارگیٹ اولمپک پوڈیم اسکیم کے تحت مدد دی جاتی ہے۔
اس کے علاوہ ، نوجوانوں کے امور اور کھیلوں کی وزارت 596 سابق بین الاقوامی ایتھلیٹس کو ماہانہ پنشن بھی دیتی ہے۔
۔۔۔
م ن ۔ اس۔ ت ح ۔
20.05.2021
U –4677
(Visitor Counter : 111
سماجی انصاف اور تفویض اختیارات کی وزارت
بھیکاریوں کے لئے باز آباد کاری کی اسکیمیں
سماجی انصاف اور تفویض اختیارات کے وزیر مملکت جناب اے نارائن سوامی نے آج راجیہ سبھا میں ایک تحریری جواب میں بتایا کہ سماجی انصاف و تفویض اخیتارات کی وزارت نے ایک اسکیم ’اسمائل۔محروم افادکی روزگار اور انٹر پرائز کے لئے مدد ‘ تیار کی ہے جس میں ایک ضمنی اسکیم ’’بھیک مانگنے کے کام میں مصروف لوگوں کی جامع باز آباد کاری‘‘ شامل ہے۔ اس اسکیم کے تحت بھیک مانگنے کے کام میں لگے ہوئے لوگوں کے لئے بہبود کے اقدامات سمیت کئی جامع اقدامات شامل ہیں۔ اس اسکیم کا فوکس بڑے پیمانے پر باز آباد کاری، طبی سہولیات کی فراہمی ، کونسلنگ بنیادی ڈاکومینٹیشن ، تعلیم ، ہنر مندی کے فروغ، اقتصادی رابطوں اور اسی طرح کے اقدامات پر ہے ۔
۔۔۔۔۔۔۔۔۔۔۔
ش ح۔ا گ ۔ن ا۔
U-13567
(Visitor Counter : 79
امور داخلہ کی وزارت
فارنسک لیب/الیکٹرانک ثبوت
وزیر مملکت برائے امور داخلہ جناب اجے کمار مشرا نے آج لوک سبھا میں ایک سوال کے تحریری جواب میں ذرج دیل معلومات فراہم کیں:
وزارت کے پاس ملک میں سات سنٹرل فارنسک سائنس لیباریٹریز ہیں جن میں کمپیوٹر اور سائبر فارنسک سمیت الیکٹرانک فارنسک کے لیے تمام سہولیات موجود ہیں۔ ریاستی/مرکز کے زیر انتظام علاقہ کی پولیس کے تحقیقاتی افسران  کو ابتدائی مرحلہ کی سائبر فارنسک امداد فراہم کرنے کے لیے نئی دہلی کے دوارکا کے سی وائی پیڈ میں ایک جدید نیشنل سائبر فارنسک لیباریٹری  قائم کی گئی ہے۔ اس کے علاوہ، دستیاب معلومات کے مطابق، 28 ریاستوں/مرکز کے زیر انتظام علاقوں میں سائبر فارنسک اور ٹریننگ کی لیباریٹریز قائم کی گئی ہیں۔ ان ریاستوں/مرکز کے زیر انتظام علاقوں کے نام ہیں: آندھرا پردیش، اروناچل پردیش، چھتیس گڑھ، گجرات، ہریانہ، ہماچل پردیش، کیرالہ، کرناٹک، مدھیہ پردیش، مہاراشٹر، میزورم، اوڈیشہ، سکم، تلنگانہ، اتراکھنڈ، اتر پردیش، گوا، میگھالیہ، ناگالینڈ، دادر اور نگر حویلی اور دمن اور دیو، پنجاب، آسام، تریپورہ، پڈوچیری، جموں و کشمیر، چنڈی گڑھ، راجستھان اور مغربی بنگال۔
وزارت نے ثبوت کے مقاصد کے لیے حیدر آباد کی سنٹرل فارنسک سائنس لیباریٹری میں ایک نیشنل سائبر فارنسک لیباریٹری قائم کرنے کو منظوری دی ہے۔
صلاحیت میں اضافہ کرنے سے سائبر کرائم سے جامع اور مربوط طریقے سے نمٹنے کی میکانزم کو مضبوطی حاصل ہوگی۔
ایسی کوئی تجویز نہیں ہے۔ تاہم، ڈائرکٹریٹ آف فارنسک سائنس سروسز نے ایسی لیباریٹریز میں معیار کو یقینی بنانے کے لیے ورکنگ پروسیجر مینوئل جاری کیا ہے۔
دستیاب معلومات کے مطابق، سنٹرل فارنسک سائنس لیباریٹریز معاملوں کے جلد نمٹارہ کے لیے دستیاب وسائل کا استعمال کر رہی ہیں۔ ریاستی فارنسک سائنس لیباریٹریز کی معلومات مرکزی سطح پر درج نہیں کی جاتی ہیں۔